Peter Gabriel

**Peter Brian Gabriel** (født 1950) er en britisk sanger, komponist og fløytist. Han var med på å starte den progressive rockegruppen Genesis i 1967 og var vokalist i bandet frem til 1975, da han forlot bandet for å satse på en solokarriere. Gabriel er særlig kjent for sin karakteristiske, litt hese stemme og sin teatralske sceneopptreden. Særlig i tiden med Genesis var han et visuelt midtpunkt, og sceneopptreden var preget av teatereffekter, stadig skiftende kostymer og sminke. Gabriel har de seneste tiår fremstått som en kultfigur, med særegne trekk. Gabriel introduserte ofte sangene både på en komisk og drømmeaktig måte. Under en framføring av sangen «The Knife» utførte han som en av de aller første, scenetrikset stagediving som senere er blitt svært vanlig. Her slapp han seg baklengs ned fra scenen og over publikum. 

## Soloartist
Da han forlot Genesis i 1975, uttalte han «at han holdt på å sette seg fast i rockestjernemaskineriet, og at den vanskelige fødselen til datteren Melanie ga ham et nytt perspektiv på livet».

Som avskjedssang til Genesisperioden ga han ut som første singel, «Solsbury Hill» hvor han gjennom metaforer beskriver bruddet med gruppa. Den ble også gitt ut på Gabriels debutalbum *Peter Gabriel 1* (Car) fra 1977. Blant musikerne på albumet var gitarist Robert Fripp og bassisten Tony. På albumet var også "Here Comes the Flood".

Albumet *Peter Gabriel 2* (Scratch) kom året etter. Det ble produsert av gitaristen Robert Fripp. Albumet solgte ikke like bra som den første Peter Gabriel, men nådde nr. 10 i Storbritannia.

I 1980 kom *Peter Gabriel 3* (Melt). Albumet har blitt hyllet som Gabriels kunstneriske gjennombrudd som soloartist. Gabriel utforsket også mer åpenbart politisk materiale med to av sine mest kjente singler, antikrigssangen "Games Without Frontiers" (som ble en nr. 4-hit og fortsatt er hans felles høyeste kartleggesingle i Storbritannia) og ikke minst anti-apartheid-protestsangen "Biko", som minnes den drepte aktivisten Steve Biko.

Det fjerde albumet *Peter Gabriel 4* (*Security*) ble utgitt i 1982. Her finnes blant annet sporet "Shock the Monkey".

Etter å ha jobbet med lydsporet til filmen Birdy, som kom ut på filmalbumet *Birdy* i 1985, ble produsenten Daniel Lanois invitert til å bli hos Gabriel i Somerset for å jobbe med hans neste soloprosjekt, *So,* fra 1986. Albumet er ofte sett på som hans beste, kanskje fordi det er hans mest tilgjengelige album. Det var en umiddelbar kommersiell suksess og forvandlet Gabriel fra en kultartist til en mainstream-stjerne, og det ble hans bestselgende soloalbum. Det solgte til fem ganger platina hos Recording Industry Association of America og trippel platina hos British Phonographic Industry. Albumets førstesingle, "Sledgehammer", ble promotert med en nyskapende animert musikkvideo og oppnådde stor suksess og nådde nummer én på Billboard Hot 100 og vant deretter en rekord på ni MTV Video Music Awards. Den ble etterfulgt av duetten med Kate Bush, "Don't Give Up", som også ble en enorm suksess. Videre fulgte ytterligere tre singler, "Big Time", "In Your Eyes" og "Red Rain". Albumet fikk meget positive anmeldelser fra de fleste kritikere, som hyllet låtskriving, melodier og sammensmelting av sjangere. Det ble nominert til Grammy-prisen for Årets album i 1987, men tapte for Paul Simons *Graceland*. *So* har kommet på lister over de beste albumene på 1980-tallet, og Rolling Stone inkluderte albumet i 2004- og 2020-utgavene av 500 Greatest Albums of All Time. I 2000 ble det kåret til nummer 82 på Colin Larkins All Time Top 1000-album.

Et nytt filmalbum, *Passion*, fra filmen *The Last Temptation of Christ* kom i 1988.

Gabriel har vært interessert i verdensmusikk i mange år og startet derfor i 1989 et eget plateselskap, *[[Real World Records]]*, for å utgi musikk av ukjente musikere i denne sjangeren. En av de første som ble gjort kjent gjennom dette prosjektet, var Mari Boine. Han er også mannen bak WOMAD (World of Music, Arts and Dance), en musikkfestival som blir arrangert i over 20 land verden over.

Oppfølgeralbumet til *So* fikk navnet *Us* og ble gitt ut i1992. Gabriel fokuserte på personlige temaer om oss, inkludert hans skilsmisse på slutten av 1980-tallet, hans påfølgende forhold til skuespillerinnen Rosanna Arquette og den økende avstanden mellom han og hans første datter.

Neste album var et livealbum, *Secret World Live,* i 1994.

I 1997 ble Peter Gabriel bedt om å bli med på et visuelt prosjekt for Londons Millennium Dome. Resultatet ble *OVO.*

*Long Walk Home* er et filmalbum med musikken fra filmen Rabbit Proof Fence fra 2002.

*Up* kom i 2002 og er enda et typisk Gabriel-album med låter som "Sky Blu" og "Darkness".

Så fulgte to samlealbum i 2003, *Hit* og *Miss*. 

Et nytt filmalbum *The Book of Love*  fra filmen *Shall We Dance* kom i 2004. 

I 2010 kom det 15. albumet, *Scratch My Back*, som var det første på åtte år. Albumet består av coverversjoner av tolv sanger av forskjellige artister og bruker kun orkester og vokal. Albumet fikk generelt gode anmeldelser og klarte seg godt på albumlistene over hele verden. Det toppet seg som nr. 1 i Belgia, nr. 2 i Tyskland og Canada og nr. 3 i Tsjekkia, Italia og Sveits. Det nådde også topp 5 i Frankrike og Sverige. I Gabriels hjemland, Storbritannia, nådde det topp 12 på britiske albumlisten, og i USA nådde det topp nr. 26 på Billboard 200, nr. 2 på Independent Albums listen og nr. 3 på Rock Albums listen. 

Ane Brun var med på Gabriels turne *New Blood Tour 2010.* Han oppdaget Brun da begge opptrådte på Nelson Mandelas 46664 konsert i Tromsø i 2005. 

*New Blood,* det niende studioalbumet, ble utgitt i 2011. Albumet består av orkesteropptak av forskjellige sanger fra Gabriels karriere. En av sangene er ”Don’t give up” hvor Ane Brun synge sammen med Peter Gabriel. 

Enda et konsertalbum kom i 2019, *Growing Up Live.*

*Rated PG* er en samling av Peter Gabriels sanger fra filmer som ble utgitt i 2019.

Også et trippel samlealbum *Flotsam and Jetsam* kom ut i 2019.

Peter Gabriel er også kjent for sitt internasjonale sosiale engasjement og bidro blant annet gjennom sangen «Biko» fra 1980 å sette fokus på den daværende apartheid-politikken i Sør-Afrika.

## Diskografi
### Med [[Genesis]]
* *[[From Genesis to Revelation]]* (1969)
* *[[Trespass (album)|Trespass]]* (1970)
* *[[Nursery Cryme]]* (1971)
* *[[Foxtrot (album)|Foxtrot]]* (1972)
* *[[Genesis Live]]* (1973)
* *[[Selling England by the Pound]]* (1973)
* *[[The Lamb Lies Down on Broadway]]* (1974)

### Solo
* *Peter Gabriel* (1) (1977) (Senere kjent som *Car*)
* *Peter Gabriel* (2) (1978) (Senere kjent som *Scratch*)
* *Peter Gabriel* (3) (1980) (Senere kjent som *Melt*, *Melting Face* eller *Intruder*)
* *Ein Deutsches Album* (Tysk versjon av *Peter Gabriel 3*) (1980)
* *Peter Gabriel* (4) (1982) (Senere kjent som *Security*)
* *Deutsches Album* (Tysk versjon av *Peter Gabriel 4*, med noen remixer) (1982)
* *Plays Live* (konsertalbum) (1983)
* *Birdy* (filmalbum) (1985)
* *[[So]]* (1986)
* *Passion* (filmalbum) (1989)
* *Shaking the Tree* (samlealbum) (1990)
* *Us* (1992)
* *Secret World Live* (konsertalbum) (1994)
* *OVO* (filmalbum) (2000)
* *Long Walk Home* (filmalbum) (2002)
* *Up* (2002)
* *Hit* (samlealbum) (2003)
* *Miss* (samlealbum) (2003)
* *The Book of Love* (filmalbum)  (2004)
* *Scratch My Back* (2010)
* *New Blood* (2011)
**Live Blood* (konsertalbum) (2012)
**Growing Up Live* (2019)
**Rated PG* (samlealbum, filmalbum) (2019)
**Flotsam and Jetsam* (samlealbum) (2019)
* *i/o* (2023)
* *O/I* (2026)

## Konserter i Norge
* Chateau Neuf – 31. august 1978
* Ekeberghallen – 29. september 1983
* Kalvøyafestivalen – 30. august 1987
* Oslo Spektrum – 14. april 1993
* Kalvøyafestivalen – 29. juni 1994
* Tromsdalen – 11. juni 2005 46664 Arctic-konserten til ære for Nelson Mandela
* Oslo Spektrum – 23. mai 2013 *Back To Front: So Anniversary Tour*
* Bergenhus festning – 2. juni 2023

## Referanser


## Eksterne lenker
* 
* 
* 
* 
* Real World Records
* Peter Gabriel og Genesis framfører «The Musical Box» fra ''Nursery Cryme''